Source: https://www.pokladna.sk/informacie/otazky-a-odpovede/moze-danovy-alebo-colny-urad-ulozit-pokutu-ak-hotovostny-rozdiel-medzi-pokladnicou-a-prehladovou-uzavierkou-presiahne-20-eur/
Timestamp: 2019-02-20 04:05:58+00:00
Document Index: 11044666

Matched Legal Cases: ['§ 3', '§ 16', '§ 3', '§ 16', '§ 16', '§ 3']

POKLADŇA - Otázky a odpovede - Môže daňový alebo colný úrad uložiť pokutu, ak hotovostný rozdiel medzi pokladnicou a prehľadovou uzávierkou presiahne 20 €?
Podľa § 3 ods.3 zákona č. 289/2008 Z.z. ak podnikateľ vloží do pokladnice hotovosť okrem prijatej tržby, je povinný ju zaevidovať a vytlačiť doklad označený slovom "VKLAD".
Podľa § 16a písm.h) zákona správneho deliktu sa dopustí ten, kto nezaeviduje v pokladnici hotovosť podľa § 3 ods.3, za čo mu bude podľa § 16b ods.1 písm.c) zákona uložená daňovým úradom alebo colným úradom pokuta od 30 do 3 300 €, pričom pokutu za pravný delitkt podľa § 16a písm.h) daňový úrad alebo colný úrad neuloží, ak daňovým úradom alebo colným úradom zistená celková suma vloženej hotovosti v pokladnici okrem prijatej tržby (§ 3 ods.3) nepresiahne sumu 20 €.
Z uvedeného jednoznačne vyplýva, že v pokladnici sa eviduje iba "VKLAD" a daňový úrad alebo colný úrad môže pokutou postihnúť len prípad, ak je v pokladnici hotovosť vyššia ako na prehľadovej uzávierke a táto presiahne sumu 20 €.